Αθηνά (Εθνικό Αρχαιολογικό Μουσείο αρ. 128)

Η Αθηνά, γνωστή και ως Αθηνά του Λενορμάν που φιλοξενείται στο Εθνικό Αρχαιολογικό Μουσείο με αριθμό 128 είναι αρχαίο ελληνικό γλυπτό που βρέθηκε κοντά στη Πνύκα το έτος 1859. Ο Κάρολος Λενορμάν πρώτος αντιλήφθηκε ότι είναι αντίγραφο σε μικρή κλίμακα της χρυσελεφάντινης Αθηνάς Παρθένου του Φειδία, χαμένης από την Αρχαιότητα ήδη, που κοσμούσε άλλοτε την Ακρόπολη.

Περιγραφή
Είναι από πεντελικό μάρμαρο. Η κατασκευή του είναι ημιτελής. Εικονίζει την Αθηνά Παρθένο με ασπίδα. Είναι έργο ανεκτίμητης καλλιτεχνικής αξίας, διότι μας μεταφέρει λεπτομέρειες του πρωτοτύπου του, της ασπίδας και της βάσης του αγάλματος, οι οποίες είναι γνωστές μόνο από γραπτές μαρτυρίες. Η Αθηνά στέκει όρθια με ήρεμη, αξιοπρεπή διάθεση. Στηρίζεται στο δεξί πόδι και είναι ντυμένη με αττικό πέπλο. Το αριστερό χέρι ακουμπάει στην όρθια ασπίδα. Το δεξί χέρι που λείπει πρέπει να στηρίζονταν σε μια κολόνα και να κρατούσε μια Νίκη, η οποία επίσης λείπει.

Ιστορική τοποθέτηση
Το αντίτυπο κατασκευάστηκε τον 1ο αιώνα π.Χ.

Πηγές 

 
 Νικόλαος Καλτσάς. Sculpture in the National Archaeological Museum, Athens. Los Angeles: The J. Paul Getty Museum, 2002. ISBN 0-89236-686-9, σ. 106.

Έργα γλυπτικής
Εκθέματα αρχαίων αγαλμάτων στο Εθνικό Αρχαιολογικό Μουσείο της Αθήνας
Αρχαιολογία στην Αθήνα
Αρχαιολογικά ευρήματα στην Αττική